b'\n_START_ARTICLE_\nHerculano Marcos Ferraz de Alvarenga\n_START_PARAGRAPH_\nHerculano Marcos Ferraz de Alvarenga (s. 7. marraskuuta 1947 Taubat\xc3\xa9, Brasilia) on brasilialainen l\xc3\xa4\xc3\xa4k\xc3\xa4ri ja paleontologi, joka on tutkinut sukupuuttoon kuolleiden lintujen fossiileja._NEWLINE_Alvarenga opiskeli l\xc3\xa4\xc3\xa4ketiedett\xc3\xa4 Faculdade de Medicina de Taubat\xc3\xa9ssa. H\xc3\xa4n erikoistui ortopediaan ja traumatologiaan. My\xc3\xb6hemmin h\xc3\xa4n kiinnostui lintufossiileista ja opiskeli el\xc3\xa4intiedett\xc3\xa4 S\xc3\xa3o Paulon yliopistossa. H\xc3\xa4n oli ensimm\xc3\xa4inen brasilialainen tutkija, joka perehtyi Brasilian lintufossiileihin. My\xc3\xb6hemmin h\xc3\xa4n perusti Taubat\xc3\xa9n luonnonhistoriallisen museon, jossa on esill\xc3\xa4 noin 1\xc2\xa0600\xc2\xa0fossiilin\xc3\xa4ytetta._NEWLINE_Vuonna 2004 Alvarenga ja taiteilija Eduardo Brettas julkaisivat kirjan Amerikan tukaaneista, Toucans of the America.'